Vi lægger i langt de fleste tilfælde implantatet under brystmusklen, da det giver et smukkere og mere naturligt resultat. Især hos slanke kvinder med lidt brystvæv vil denne metode give det smukkeste resultat, da implantatet og eventuelle folder i højere grad vil være skjult. I enkelte tilfælde vil det være en fordel at lægge implantatet over brystmusklen. Det kræver dog rigeligt af brystkirtelvæv og fedtvæv for at opnå et godt resultat, og det vil derfor være en individuel vurdering.